TEST: Test av Film2home - Tek.no
Test av Film2home
1. Test av Film2home
Internlenking mellom filmer, mulighet for kjøp av filmer.
Tekniske problemer ved visning, noe rotete design.0
Film2home fikk gjennomgå kraftig i vår forrige test. Det er lite grunn til å juble nå heller.
God internlenking
Her får du informasjon både om regi, produksjonsår, skuespillere, sjanger og vurderinger av andre som har sett filmen. Det meste av dette er satt opp med internlenking slik at du kan finne frem til flere filmer som ligger inne i tjenesten. Du får også tekstinfo om handlingen i filmen. Derimot er det ikke alle filmene som har trailere på plass og flere har oppsumering av handlingen skrevet på engelsk.
Det har tydelig gått litt fort i svingene noen steder. Trailerne er dessuten alle uten tekst.
Nesten bra utvalg
Store problemer ved avspilling
Ved avspilling ryker derimot tjenesten helt til bunns. Her sliter fortsatt tjenesten med noen tekniske problemer. Visningen starter opp helt greit i et eget vindu. Når vi skrur opp til fullskjerm får vi derimot kun se filmen i øverste delen av vinduet. På tross av at alle oppskrifter er fulgt og kontakt med Film2home får vi derimot ikke fjernet dette. Vi får heller ikke tekst på filmene korrekt inn.
Både leie og kjøp
Film2home har samtidig en nedlastningsløsning hvor du får lastet ned film. Filmene du laster ned får du sett når hele filmen er nede. Disse fungerer på sin side i fullformat, men du må belage deg på litt venting om du benytter deg av dette.
På den positive siden kan du logge deg inn i systemet som da husker dine kjøp. Systemet vil også huske kjøp om du ikke har profil, men da må du finne frem til filmen selv.
Alt i alt er vi lite imponert over løsningen. På tross av at Film2home har jobbet for å få på plass en side med mange samarbeidspartnere på innholdsfronten, så hjelper det lite om filmene som leveres ikke kan nytes av publikum.
Om du benytter Vista vil du muligens kunne få bruk for tjenesten, men alle andre bør nok snu i døra og terningen faller på to.